Nú styttist í að Golden Globe-verðlaunahátíðin fari fram í 77. sinn en hátíðin hefst klukkan 01:00 , aðfaranótt mánudags á íslenskum tíma . Margt fólk bíður spennt eftir að sjá tískuna á rauða dreglinum enda er alltaf hægt að stóla á að stjörnurnar mæti í sínu fínasta pússi . Hérna rifjum við nokkur eftirminnileg dress sem hafa vakið athygli á rauða dreglinum á Golden Globes í gegnum tíðina . Leikkonan Emma Stone vakti athygli í samfesting frá Lanvin á Golden Globe hátíðinni árið 2015 . Leik - og söngvarinn Billy Porter klæddist þessu einstaka dressi á hátíðinni í fyrra . Leikkonan Julia Roberts klæddist þessum fallega kjól frá Dolce & Gabbana árið 2014 . En það sem vakti athygli var hvíta skyrtan sem hún klæddist undir kjólnum . Diane Keaton mætti hvítklædd frá toppi til táar á hátíðina árið 2004 . Þetta klæðaval vakti mikla athygli á sínum tíma . Glimmerkjóll frá Elie Saab varð fyrir valinu hjá Beyonce árið 2007 . Leikkonan Olivia Wilde fékk toppeinkunn frá tískuáhugafólki árið 2009 þegar hún klæddist þessum lillabláa kjól úr smiðju Reem Acra . Angelina Jolie , sem svo oft klæðist svörtu , vakti eftirtekt árið 2012 í þessum hvíta kjól frá Atelier Versace . Dressið sem Reese Witherspoon klæddist árið 2007 vakti lukku . Hönnuðurinn Nina Ricci á heiðurinn að kjólnum . Þetta lúkk hennar Lady Gaga á Golden Globe í fyrra er ansi eftirminnilegt . Kjóllinn er frá Valentino .